text: Politi fandt tyvekoster
  16 maj 2013 kl. 13.19
  Syd- og Sønderjyllands Politi har ransaget et hus i Horsens. Her er fundet en del tyvekoster. Muligvis en række udendørs PH-lamper, som er stjålet i den senere tid.
  Horsens og Hedensted kommuner har gennem et stykke tid været plaget, at tyve, som målrettet går efter de dyre PH-lamper i indkørslerne. I flere omgang har politiet troet, at de var i hælene på tyvene, men først onsdag aften var der brugbare spor: To mænd blev opdaget, mens de var ved at klippen en lampe ned ved en villa på Asløkke Skolevej i As ved Juelsminde.
  De to mænd forsvandt fra stedet i en sølvgrå Citroën Berlingo.
  Den nye oplysninger førte til en adresse i Horsens, som blev ransaget torsdag morgen.
  Vicepolitikommissær Jesper Julian Christensen bekræfter, at der har været foretaget en ransagning - og at der er foretaget anholdelser.
  - Vi har flere ting, vi skal have styr på, så vi kan først give flere oplysninger fredag, siger han til TV SYD. Jeg kan endnu ikke sige noget om, hvad og hvor meget vi har fundet. Derfor kan jeg ikke sige mere før i morgen.
  